

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՊԵՏԱԿԱՆ ԵԿԱՄՈՒՏՆԵՐԻ ԿՈՄԻՏԵ

**ԳԼԽԱՎՈՐ ՔԱՐՏՈՒՂԱՐ**

«13» դեկտեմբերի 2018թ. № **15-7/[1880732]-18**

«ՌՎ Պրոջեկտ» ՍՊԸ-Ի տնօրեն

տիկին Ռաիսա Վարդանովային

հասցե ք. Երևան, Դ. Դեմիրճյանի 36 բն. 8

հեռ.՝ 098 04 29 13, էլ. հասցե՝ rvprojects7@gmail.com

Հարգելի տիկին Վարդանովա

Համաձայն ՀՀ պետական եկամուտների կոմիտեի (այսուհետ՝ Գնորդ) և «ՌՎ Պրոջեկտ» ՍՊԸ-ի (այսուհետ՝ Վաճառող) միջև 22.05.2018 թ. կնքված ՊԵԿ-ԳՀԱՊՁԲ-18/1 ծածկագրով «Պետության կարիքների համար մասնագիտացված ծառայողական շների» մատակարարման պայմանագրի (այսուհետ՝ Պայմանագիր) 2.4.3-րդ կետի՝ Վաճառողը պարտավոր է Գնորդին հանձնել երրորդ անձանց իրավունքներից ազատ ապրանք: Առձեռն ներկայացված փաստաթղթերից պարզ է, որ Գնորդին հանձնվելու է երրորդ անձանց իրավունքներից ոչ ազատ ապրանք և չի տրամադրվելու ապրանքի որակը հավաստող և պայմանագրով պահանջվող ՀՀ օրենսդրությամբ սահմանված փաստաթղթերը:

Առձեռն ներկայացված փաստաթղթերից պարզ է նաև այն հանգամանքը, որ մատակարարվելու է անպատշաճ որակի՝ Պայմանագրով նախատեսված տեխնիկական բնութագրին չհամապատասխանող ապրանք: Պայմանագրի 8.3-րդ կետի համաձայն՝ այն դեպքում, երբ օրենքով նախատեսված կարգով օրենքի պահանջների կատարման նկատմամբ հսկողության կամ վերահսկողության կամ բողոքների քննության արդյունքում արձանագրվում է, որ գնման գործընթացում, մինչև պայմանագրի կնքումը, պայմանագրի կողմը ներկայացրել է կեղծ փաստաթղթեր (տեղեկություններ և տվյալներ), կամ վերջինիս ընտրված մասնակից ճանաչելու մասին որոշումը չի համապատասխանում Հայաստանի Հանրապետության օրենսդրությանը, ապա այդ հիմքերն ի հայտ գալուց հետո պատվիրատուն իրավունք ունի միակողմանիորեն լուծելու պայմանագիրը, եթե արձանագրված խախտումները մինչև պայմանագրի կնքումը հայտնի լինելու դեպքում գնումների մասին Հայաստանի Հանրապետության օրենսդրության համաձայն հիմք կհանդիսանային պայմանագիրը չկնքելու համար: Ընդ որում, պատվիրատուն չի կրում պայմանագրի միակողմանի լուծման հետևանքով պայմանագրի կողմի համար առաջացող վնասների կամ բաց թողնված օգուտի ռիսկը, իսկ վերջինս պարտավոր է Հայաստանի Հանրապետության օրենքով սահմանված կարգով փոխհատուցել իր մեղքով պատվիրատուի կրած վնասներն այն ծավալով, որի մասով պայմանագիրը լուծվել է:

Հիմք ընդունելով վերը շարադրվածը, մասնավորապես Պայմանագրի 2.4.3-րդ, 8.3-րդ կետերը՝ ՀՀ պետական եկամուտների կոմիտեն 2018 թվականի դեկտեմբերի 13-ից միակողմանի լուծում է 2018 թվականի մայիսի 22-ին կնքված թիվ ՊԵԿ-ԳՀԱՊՁԲ-18/1 ծածկագրով պայմանագիրը:

Միաժամանակ տեղեկացնում եմ, որ Պայմանագրի 6.3 կետի համաձայն «ՌՎ Պրոջեկտ» ՍՊԸ-ից կգանձվի 23450 ՀՀ դրամ տուգանք:

ՀԱՐԳԱՆՔՈՎ` ԷԴԳԱՐ ԳԵՎՈՐԳՅԱՆ



Կատ.` ՄԴՊՎ Շնագիտական /կենտրոն/ բաժնի

Գործավար-օպերատոր Ս. Գրիգորյան

Հեռ.` 011-353-521